Da Marvell var 13 år gammel begynte han på Trinity College ved University of Cambridge og fikk der sin grad i Bachelor of Arts. Senere, fra midten av 1642 og framover, har Marvell sannsynligvis reist rundt i Europa. Han kan også ha tjenestegjort som lærer for en aristokrat på dennes grand tour, men fakta er uklare på dette. Mens England gikk inn i en borgerkrig synes det som om Marvell forble på kontinentet fram til 1647. Det er ikke kjent nøyaktig hvor han reiste, bortsett fra at han var i Roma i 1645 og Milton rapporterte senere at Marvell mestret fire språk, inkludert fransk, italiensk og spansk.